Zdenka Vučković

**Zdenka Vučković** bila je hrvatska pjevačica zabavne muzike.

## Biografija 
Zdenka Vučković je svoju pjevačku karijeru započela 1958. i to kao petnaestogodišnja djevojčica potpunim trijumfom na prvom Opatijskom festivalu sa pjesmom "Moja mala djevojčica" i "Kućica u cvijeću". Od ranih šezdesetih godina zaposjeda sami vrh popularnosti i tu poziciju je čvrsto držala sve do početka sedamdesetih godina. U ovom periodu je bila najtiražnija Jugotonova "ekstra zvijezda". U 2008. proslavila je zlatni jubilej; 50 godina sjajne pjevačke karijere gdje je superiorno vladala muzičkom scenom. Uglavnom sama, zahvaljujući svom urođenom talentu i predivnom glasu, bez ikakvih klanova i menadžera, a uz podršku supruga.

mini|Zdenka Vučković i Marijan Turkulin: *Dome moj* (1965).

Vrhunac karijere bio je pred kraj 60-ih kada su joj prateći bend bili sarajevski "INDEXI" i kada su punili sve dvorane u bivšoj Jugoslaviji.

Najveći uspjeh njene pjevačke karijere je taj što je svim glavnim festivalima u Hrvatskoj utisnula snažan pečat svojim pobjedama i svi ti festivali imaju i danas zaštitni znak u Zdenkinim pjesmama i to: Opatija sa "Malom djevojčicom" Split sa "Veslaj veslaj" i Zagreb fest sa "Vraćam se Zagrebe tebi". Pomenute kompozicije i danas se tretiraju kao himne ovih festivala.

## Festivali 
Zdenka Vučković je poslije prve pobjede na Opatijskom festivalu prisutna na skoro svim festivalima u Jugoslaviji. Najviše je nastupala na Zagrebestu (čak više od 30 nastupa), zatim vrlo često na Opatiji, Splitskom festivalu, Šlageru sezone, Krapini, Slovenske popevke, te Karnevalfestu u Cavtat. Najznačajnije festivalske pobjede Zdenke Vučković su:
# sa Splitskog festivala 1963. "Veslaj veslaj"
# Platno boje kist i tvist Zagreb 1962.
# Vraćam se Zagrebe tebi Zagrebfest 1963.

što je uistinu i najveći festivalski trijumf Zdenke Vučković.

Zdenka je postigla veće uspjehe sa festivalskim pjesmama koje nisu bile pobjedničke a vremenom su postale megahitovi:  Makovi, Još samo pet minuta, Dalmatinke male, Čemu istina, Nije li čudo to?, On je moj moj moj, Pod lipovim cvijetom i mnoge druge. Izuzetno dugi period festivalskih nastupa Zdenka Vučković zaokružuje 1989 na Zagrebfestu također sa pobjedničkom pjesmom "Odrasla je djevojčica mala".

* 1958. Opatija - Mala djevojčica (duet sa Ivom Robićem)
* 1961. Zagreb - Cvrčak i mrav
* 1962. Zagreb - Otkriće
*1963. Opatija - Makovi (sa Arsenom Dedićem)
* 1963. Zagreb - Zagreb, Zagreb
* 1964. Opatija - Još samo pet minuta
* 1964. Zagreb - Bosonoga
*1965. Opatija - I leti i zimi / Zaboravi
* 1965. Split - Marice, vrati se (duet sa Ivom Robićem) / Dalmatinke male (duet sa Markom Novoselom)
* 1965. Zagreb - Dome moj
* 1966. Zagreb - Tebi, grade moj (duet sa Arsenom Dedićem)
* 1967. Zagreb - Čemu istina
* 1968. Opatija - Željela sam samo tebe
* 1968. Zagreb - Nije li čudo to
*1969. Opatija - Sretna sam
* 1969. Vaš šlager sezone - Ljubavi mi daj
* 1969. Zagreb - Vlak bez povratka (sa VIS Indexi)
* 1970. Opatija - Život mi je prazan
* 1970. Split - Dva lita nisi doma
* 1970. Zagreb - Veče obećanja
* 1971. Zagreb - Zavoljet ćeš kad nećeš htjeti / Svijet nije velik
* 1973. Vaš šlager sezone - Ili ona ili ja
* 1973. Opatija - Pusti me da odem
* 1973. Zagreb - Tek sada znam
* 1973. Krapina - Krapina teče
* 1974. Opatija - Danas živim s njim
* 1975. Zagreb - Srećo moja
* 1975. Krapina - Licitasko srce
* 1976. Krapina - Sneg curi
* 1977. Krapina - V jeden den
* 1979. Zagreb - Kad pored mene si ti
*1980. Opatija - Istinu sam samo tebi dala
* 1980. Zagreb - Mi smo opet zajedno
* 1981. Split - Čovik moj
* 1981. Zagreb - Zar još želiš nešto više
* 1982. Vaš šlager sezone - Pod lipovim cvijetom
* 1982. Split - Adaggio
* 1982. Zagreb - Ja opet gubim
* 1983. Vaš šlager sezone - Zaspala sam za klavirom
* 1983. Split - Pišem pismo, pisma nema
* 1983. Zagreb - Upali svijeću, pozovi sreću
* 1984. Opatija - Budi uvijek nježan
* 1984. Zagreb - Ostaj mi zdravo
* 1984. Krapina - Listek
* 1985. Opatija - Voljet ću te sto godina
* 1985. Krapina - Srce šapće
* 1989. Zagreb - Mijenjamo se, mijenjamo (Odrasla je djevojčica mala)

## Reference 
Kategorija:Rođeni 1942.
Kategorija:Umrli 2020.
Kategorija:Biografije, Zagreb
Kategorija:Hrvatske pjevačice